
ZAPISNIK
8. sjednice Vijeća Mjesnog odbora Horvati – Srednjaci, održane 17. siječnja 2022. u prostorijama Mjesnog odbora Horvati - Srednjaci, Horvaćanska cesta 54, s početkom u 18:00 sati.

NAZOČNI ČLANOVI VIJEĆA: Paula Došen, Marko Fuček, Goran Koić, Tomislav Nakić-Alfirević, Sven Nemet, Barbara Trad-Račić, Ana Vasung, Vladimir Morić.
NENAZOČNI ČLANOVI VIJEĆA: Tatjana Jonjić
OSTALI NAZOČNI: Nitko
Predsjedava Tomislav Nakić-Alfirević, predsjednik Vijeća.
Zapisnik vodi: Ana Vasung, potpredsjednicaVijeća.
	Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 8. sjednicu Vijeća Mjesnog odbora.
	Vijeće jednoglasno, bez izmjena, prihvaća tekst Zapisnika 7. sjednice Vijeća, održane 17.12.2021.
	Na prijedlog predsjednika Vijeće jednoglasno utvrđuje
DNEVNI RED
1. Prijedlog Izvješća o radu Vijeća Mjesnog odbora Horvati-Srednjaci za 2021.
2. Prijedlog Programa rada Vijeća Mjesnog odbora Horvati-Srednjaci za 2022.
3. Obnova postojeće horizontalne signalizacije na pješačkim prijelazima
4. Postava stupića na nogostup ispred glavnog ulaza  Kineziološkog fakulteta u ulici Horvaćanski zavoj
5. Postava dodatnih koševa za otpatke i za životinjske fekalije na području Mjesnog odbora Horvati-Srednjaci
6. Sadnja živice uz nogostup na Zagrebačkoj aveniji kod Zemuničke ulice
7. Pitanja, prijedlozi i obavijesti
Ad 1. Prijedlog Izvješća o radu Vijeća Mjesnog odbora Horvati-Srednjaci za 2021.
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju svi članovi Vijeća.
[bookmark: _Hlk90971772]Nakon rasprave Vijeće jednoglasno donosi
IZVJEŠĆE O RADU
VIJEĆA MJESNOG ODBORA HORVATI - SREDNJACI
U 2021. GODINI
1. UVODNE NAPOMENE
Ukupni rad i djelovanje, kao i zadaće, prava i ovlasti Vijeća Mjesnog odbora Horvati – Srednjaci normativno se zasnivaju na aktima u kojima se njegov djelokrug i aktivnosti precizno usmjeravaju i određuju propisanim odredbama. To su: Statut Grada Zagreba (Službeni glasnik Grada Zagreba 23/16, 2/18, 23/18, 3/20, 3/21 i 11/21-pročišćeni tekst), Pravila Mjesnog odbora Horvati - Srednjaci i Poslovnik o radu Vijeća Mjesnog odbora Horvati – Srednjaci.
Programsko-plansko usmjerenje rada Vijeća definirano je usvajanjem nekih temeljnih dokumenata, odnosno pridržavanjem drugih ranije usvojenih, kao i onih koji predstavljaju pravno uporište za rad, a koji su, shodno tome, u svojoj ukupnosti bili programi vodilje za djelovanje Vijeća kroz 2021. godinu – Poslovnik Vijeća, Statut Grada Zagreba itd., a na temelju kojih su sjednice bile planirane, pripremane, sazivane i vođene.
2. SASTAV VIJEĆA
	U 2021. provedeni su izbori za gradske četvrti i mjesne odbore. Vijeće Mjesnog odbora Horvati - Srednjaci konstituirano je 25. lipnja 2021. u sljedećem sazivu: Paula Došen (NL), Marko 

Fuček (ZJN), Tatjana Jonjić (ZJN), Goran Koić (HDZ), Vladimir Morić (SDP), Tomislav Nakić-Alfirević (ZJN), Sven Nemet (ZJN), Barbara Trad-Račić (ZJN), Ana Vasung (ZJN)
	Za predsjednika Vijeća Mjesnog odbora Horvati – Srednjaci izabran je Tomislav Nakić-Alfirević, a za potpredsjednicu Ana Vasung.


	Na konstituirajućoj sjednici članica Elvira Mulić (ZJN) prihvatila je dužnost članice Vijeća Gradske četvrti Trešnjevka-jug, a zamijenila ju je Barbara Trad Račić (ZJN).
	U starom sazivu Vijeća u 2021. bili su: Mario Crkvenac (NEZAVISNI), Miroslav Fortuna (SMSH), Branka Hlastec (SDP), Goran Koić (HDZ), Slaven Novak (NLZG), Dean Josip Pende (NEZAVISNI), Viktor Podravski (NEZAVISNI), Tomislav Šaško (KLGB MO H-S) i Davor Terzić (SDP).
	Za predsjednika je izabran Mario Crkvenac, a za potpredsjednika Goran Koić.
3.     O RADU VIJEĆA
a) Predsjednik Vijeća
Predsjednik Vijeća vršio je svoje dužnosti temeljem odredbi Pravila Mjesnog odbora Horvati - Srednjaci (članci 20. i 22). Osim toga obavljao je i cijeli niz drugih aktivnosti vezanih uz poslove i zadaće funkcije koju obnaša. Poklanjao je izuzetno veliku pažnju komunikaciji s građanima s kojima je, zajedno s ostalim članovima Vijeća, obavljao razgovore po potrebi, nastojeći im pomoći u rješavanju mnogobrojnih pitanja, posebno onih komunalne prirode.
 Glavni činitelj upućenosti i uvida u aktualnu problematiku Četvrti, a s time i promptnog reagiranja na akutne probleme koji su zahtijevali ekspeditivno rješavanje bili su česti obilasci terena, u svako vrijeme. Tijesno je surađivao s predsjednikom/com Vijeća Gradske četvrti, osobito na redovnim sastancima koordinacije predsjednika/ce Vijeća  Gradske četvrti s predsjednicima vijeća mjesnih odbora.
b) Potpredsjednik/ca Vijeća
      Potpredsjednik/ca Vijeća sukladno odredbama članka 21. Pravila Mjesnog odbora Horvati - Srednjaci, njezinim dužnostima, pomagala je predsjedniku u njegovom radu. 
c) Članovi Vijeća
Članovi Vijeća svoje pravo i dužnosti, određene člankom 13. Pravila Mjesnog odbora Horvati - Srednjaci, ostvarivali su uglavnom sudjelujući u radu sjednica Vijeća. Njihovo se djelovanje očitovalo prvenstveno kroz sudjelovanje u raspravama te iznošenje prijedloga, pitanja i zahtjeva. Članovi Vijeća u tom su pogledu iskazali visoku spremnost za aktivno angažiranje. Povrh toga, sudjelovali su u redovitim dežurstvima članova vijeća organiziranih radi ostvarivanja neposrednih kontakata i razmjene informacija s građanima, a sve u cilju što kvalitetnijeg i bržeg rješavanja najvažnijih problema svakodnevnog života, osobito onih komunalne prirode. Osim toga, članovi Vijeća primali su građane u terminima određenim za njihovo dežurstvo, te prema potrebi obilazili teren u skladu sa zahtjevima građana i Vijeća Gradske četvrti.
3.1. SADRŽAJ I UČINCI RADA VIJEĆA
Što se tiče strukture akata Vijeća prema predlagateljima (inicijatorima) uglavnom su to bili predsjednik Vijeća i Vijeće Gradske četvrti.
	U ukupnom radu Vijeća poseban osvrt svakako zavređuje planiranje i realizacija Plana malih komunalnih akcija Mjesnog odbora kao i Plana komunalnih aktivnosti kojeg donosi Vijeće Gradske četvrti, kao najvažnijeg instrumenta kojim Vijeće Mjesnog odbora, u prethodnoj pripremi tog Plana, može izravno utjecati na zadovoljavanje različitih konkretnih potreba u pojedinim dijelovima Mjesnog odbora.
	Sukladno Zaključku o prostorima mjesne samouprave (Službeni Glasnik Grada Zagreba 8/17, 1/18, 3/19, 13/19, 14/19, 18/19, 22/19, 11/20 i 28/21). Vijeće je odlučivalo o povremenom korištenju prostora mjesne samouprave u Horvaćanskoj cesti 54, dok je odluke o jednokratnom korištenju prostora donosio predsjednik Vijeća temeljem ovlasti Vijeća. 
Korištenje prostora uvjetovano je bilo novonastalom pandemijom bolesti COVID – 19 uzrokovane korona virusom SARS-CoV-2, zbog čega su se korisnici morali pridržavati mjera Stožera civilne zaštite RH i  preporuka Hrvatskog zavoda za javno zdravstvo.
4. ZAKLJUČNE OCJENE
Vijeće Mjesnog odbora Horvati - Srednjaci potvrdilo se kao mjesto artikulacije zajedničkih potreba i interesa stanovnika svoga područja. Učestalo obraćanje Vijeću od strane građana, udruga i drugih subjekata s njihovim zahtjevima, prijedlozima, upitima i inicijativama ponajbolje svjedoči 

da je Vijeće prihvaćeno kao promicatelj demokratske rasprave i odlučivanja o zajedničkim prioritetima stanovnika Mjesnog odbora.

Iako niti samo Vijeće još nije zadovoljno krajnjim učincima svoga djelovanja u pogledu brzine i kvalitete rješavanja pojedinih problema na području Mjesnog odbora, odnosno spremnosti gradskih upravnih tijela i drugih institucija na uvažavanje njegovih inicijativa, prijedloga i zahtjeva, 

i s tim u vezi očekuje se napredak u sljedećem razdoblju. To otvara velike mogućnosti za daljnje unapređivanje rada Vijeća u idućim godinama, a time i za sve izravnije i učinkovitije sudjelovanje svih zainteresiranih građana u upravljanju Mjesnim odborom, Gradskom četvrti Trešnjevka - jug i Gradom Zagrebom.

Ad 2. Prijedlog Programa rada Vijeća Mjesnog odbora Horvati-Srednjaci za 2022.
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju svi članovi Vijeća.
Nakon rasprave Vijeće sa 7 glasova ZA i 1 SUZDRŽAN donosi

P R O G R A M   R A D A
VIJEĆA MJESNOG ODBORA HORVATI - SREDNJACI
za 2022. godinu
I. POLAZNE OSNOVE
	Djelovanje Vijeća Mjesnog odbora Horvati - Srednjaci (u nastavku: Vijeće) polazi od sagledavanja stanja, potreba i problema Mjesnog odbora:
1. stanja komunalne infrastrukture,  kvalitete komunalnog standarda,  potrebe uređenja naselja, kvalitete stanovanja,
2. potrebe sanacije starih cesta i izgradnje novih;
3. uređivanja postojećih parkova i zelenih površina;
4. modernizacije dječjih igrališta s novom opremom;
5. izgradnje prostora za društvene potrebe;
6. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi;
7. stanja sigurnosti i zaštite osoba, imovine i dobara te nastavak mjera i aktivnosti projekta „Policajac u zajednici“;
8. sveobuhvatne i temeljite analize ukupnog stanja i strukture stanovništva na području Mjesnog odbora, kao osnove za osmišljavanje djelovanja Vijeća u pitanjima iz njihove nadležnosti;
9. zaštite djece, mladeži, starijih osoba, osoba s posebnim potrebama;
10. potrebe za zadovoljavanjem zdravstvenih, socijalnih, obrazovnih, kulturnih, sportskih i rekreacijskih potreba građana;
11. osmišljavanja koncepta razvoja Mjesnog odbora temeljenom na obilježjima, strukturi i potrebama stanovništva Mjesnog odbora.
Vijeće će također djelovanje u tekućoj godini usmjeriti i na daljnje stvaranje neophodnih normativno – organizacijskih i drugih uvjeta za kvalitetno funkcioniranje Mjesnog odbora.

II. GLAVNI CILJEVI
	Sukladno svojim ovlastima, definiranim Zakonom o Gradu Zagrebu, Statutu Grada Zagreba i Poslovnika Vijeća Mjesnog odbora, Vijeće u 2022. godini želi ostvariti sljedeće ciljeve:
     	       1. unaprijediti kvalitetu infrastrukture za promet pješaka i bicikla
	2. nakon analize i utvrđivanja postojećeg stanja u objektu mjesne samouprave, te zaključcima za njegovo korištenje, sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno hendikepirane osobe, te udruga djece, mladih i starijih osoba aktivnosti usmjeriti na zadovoljavanje sveukupnih potreba građana;
	                   3. osigurati sustavno prikupljanje i obradu te primjerenu dostupnost javnosti svih bitnih podataka o području Mjesnog odbora kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);
	                   4. omogućiti članovima Vijeća, kao i drugim zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga);


III. ZADACI I ROKOVI
	Radi postizanja ovih Programom utvrđenih ciljeva, Vijeće će na svojim radnim sjednicama tijekom 2022. godine raspraviti i donijeti odgovarajuće akte, naročito o sljedećim pitanjima:
1. izmjene i dopune Pravila Mjesnog odbora i Poslovnika o radu Vijeća sukladno izmjenama Statuta Grada Zagreba;
2. Financijski plan Mjesnog odbora za 2022. i Godišnji izvještaj o izvršenju Financijskog plana za 2021.;
3.  raspolaganje imovinom Mjesnog odbora;
4. Plan malih komunalnih akcija Mjesnog odbora koji je sastavni dio plana komunalnih aktivnosti Gradske četvrti – rok veljača 2022.;
5.  Izvješće o radu za 2021. i Program rada za 2022.;
6. može donijeti plan potreba za aktivnostima, programima i projektima unapređenja kvalitete života građana koji su od interesa za pojedini dio Mjesnog odbora ili za cijeli Mjesni odbor i utvrditi prioritete u njegovoj realizaciji;
	Vijeće će, osim navedenog, tijekom 2022. godine provoditi sljedeće aktivnosti:
1. organizirati i provesti manifestaciju za Dan Mjesnog odbora Horvati – Srednjaci, ukoliko to dozvole epidemiološke okolnosti;
1. sudjelovati u provođenju civilne zaštite na svom području;
3 provoditi programe čišćenja i uređenja okoliša i pri tome surađivati s organiziranim i neformalnim oblicima udruženja građana; 
4. surađivati s drugim mjesnim odborima na području Gradske četvrti Trešnjevke -jug, osobito sa susjednim mjesnim odborima; 
	5. surađivati s udrugama građana, kulturnim, zdravstvenim, humanitarnim, sportskim i drugim organizacijama na svom području u pitanjima od interesa za građane s područja Mjesnog odbora;
6. predlagati Vijeću Gradske četvrti plan potreba za aktivnostima, programima i projektima unapređenja kvalitete života građana koji su od interesa za cijelu Gradsku četvrt i prioritete u njihovoj realizaciji; 
7. predlagati preko Vijeća Gradske četvrti mjere i akcije za zaštitu i unapređivanje okoliša te za poboljšanje uvjeta života na svom području te pratiti njihovo provođenje;
8. predlagati preko Vijeća Gradske četvrti mjere nakon razmatranja stanja sigurnosti i zaštite osoba, imovine i dobara na svome području i pratiti njihovo provođenje;
9. predlagati preko Vijeća Gradske četvrti mjere za učinkovitiji rad komunalnih službi;
10. predlagati komunalne aktivnosti Gradske četvrti;
11. informirati o planovima Vijeća Gradske četvrti;
12. analizirati stanje objekta mjesne samouprave na području Mjesnog odbora;
13. donositi zaključke o načinu angažiranja članova Vijeća u praćenju stanja u pojedinim dijelovima mjesnog odbora (zaduženjima, dežurstvima u prostoru mjesne samouprave, praćenja problema u komunalnoj infrastrukturi).
IV. TEKUĆA PITANJA
Vijeće će, osim navedenog, tijekom 2022. godine obavljati i druge poslove utvrđene zakonom, gradskim odlukama i drugim propisima.

Ad 3. Obnova postojeće horizontalne signalizacije na pješačkim prijelazima
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluje Barbara Trad-Račić, Marko Fuček, Goran Koić
Nakon rasprave Vijeće jednoglasno donosi
[bookmark: _Hlk90974293]ZAKLJUČAK
1. Vijeće Mjesnog odbora Horvati - Srednjaci raspravljalo je o prijedlogu potpredsjednice Vijeća Ane Vasung vezano za obnovu postojeće horizontalne signalizacije na pojedinim  pješačkim prijelazima na području Mjesnog odbora Horvati – Srednjaci.
2. Vijeće je suglasno sa prijedlogom te traži obnovu pješačkih prijelaza duž Ulice Blaža Trogiranina (križanja sa ulicama Vrlička, Livanjska te ulicom Vurovčica), u Ulici majstora Radonje kod k.br. 16, te zapadno u Ulici Vincenta iz Kastva na križanju sa ulicom Srednjaci. 
3. Ovaj zaključak dostavlja se Vijeću Gradske četvrti Trešnjevka – jug.



Ad 4. Postava stupića na nogostup ispred glavnog ulaza Kineziološkog fakulteta u ulici Horvaćanski zavoj
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju: Goran Koić, Sven Nemet, Vladimir Morić, Tomislav Nakić-Alfirević
[bookmark: _Hlk90975738]Nakon rasprave Vijeće jednoglasno donosi
ZAKLJUČAK
1. Vijeće Mjesnog odbora Horvati - Srednjaci raspravljalo je o prijedlogu E. M. vezano za postavu stupića na zapadnom nogostupu pored glavnog ulaza Kineziološkog fakulteta u ulici Horvaćanski zavoj.
2. Vijeće odgađa odluku o postavljanju stupića dok predsjednik Vijeća ne ispita nove navode o stanju na terenu iznesene u raspravi o predmetnoj točci.
3. Ovaj zaključak dostavlja se Vijeću Gradske četvrti Trešnjevka – jug.

Ad 5. Postava dodatnih koševa za otpatke i za životinjske fekalije na području Mjesnog odbora Horvati-Srednjaci
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju: Ana Vasung, Sven Nemet
Nakon rasprave Vijeće jednoglasno donos:
ZAKLJUČAK
1. [bookmark: _Hlk90976011]Vijeće Mjesnog odbora Horvati - Srednjaci raspravljalo je o prijedlogu J. L. vezano za postavu dodatnih koševa za otpatke i za životinjske fekalije između Horvaćanske ceste i nebodera u Ulici Vincenta iz Kastva 2-8, te prijedlogu člana Vijeća Svena Nemeta za postavu koševa za životinjske fekalije na području Mjesnog odbora Horvati-Srednjaci.
2. Vijeće je suglasno sa prijedlogom te traže od Zagrebačkog holdinga d.o.o. Podružnice Čistoća da postave dodatne koševe na predloženim lokacijama (karta sa pozicijama u obrazloženju zaključka).
3. Ovaj zaključak dostavlja se Vijeću Gradske četvrti Trešnjevka – jug.

OBRAZLOŽENJE

[image: C:\Users\amehmedovic\Downloads\kosevi.png]
[bookmark: _Hlk93495622]                           Plavo: miješani komunalni otpad,  Crveno: životinjske fekalije





Ad 6. Sadnja živice uz nogostup na Zagrebačkoj aveniji kod Zemuničke ulice
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju: Sven Nemet, Barbara Trad-Račić, Tomislav Nakić-Alfirević
Nakon rasprave Vijeće jednoglasno donosi:
ZAKLJUČAK
1. Vijeće Mjesnog odbora Horvati - Srednjaci raspravljalo je o prijedlogu člana Vijeća Svena Nemeta vezano za sadnju živice između Zagrebačke avenije i Zemuničke ulice radi sprečavanja nepropisnog parkiranja vozila koja prilikom nepropisnog uključivanja u promet iz Zemuničke ulice ugrožavaju sigurnost pješaka i ostalih vozila.
2. Vijeće je suglasno sa prijedlogom te predlaže da se predmetna sadnja uvrsti u Plan komunalnih aktivnosti gradske četvrti Trešnjevka – jug za slijedeće plansko razdoblje.  
3. Ovaj zaključak dostavlja se Vijeću Gradske četvrti Trešnjevka – jug.

Ad. 7. Pitanja, prijedlozi i obavijesti
- Član Vijeća Goran Koić predlaže postavljanje i obnavljanje znaka ŠKOLA na ulici Srednjaci (ako nije  jasno vidljiva oznaka) i u Ulici braće Domany (nekada je postojao znak).
- Član Vijeća Vladimir Morić traži označavanje pješačkog prijelaza na Jarunskoj na ulazu u studentski dom.
   Predsjednik Vijeća odgovora da će provjeriti situaciju na terenu i prijedloge uputiti na sljedeću    
   sjednicu.
- Član Vijeća Goran Koić upozorava na ponovno iscrtavanje pješačkih prijelaza koji su uklonjeni    
   nakon radova vrelovoda na izlasku s parkirališta između Braće Domany 4 i 6 te  između Ulice   
   braće  Domany 6 i 8 te predlaže reklamaciju izvođaču radova.
   Predsjednik Vijeća odgovara da će provjeriti i reklamirati ukoliko nešto nije vraćeno u prvobitno   
   stanje.

KLASA: 024-08/22-003/132
URBROJ: 251-13-11-15-22-2
Zagreb, 17. siječnja 2021.

Zapisnik sastavila:  Ana Vasung

  Predsjednik
Vijeća Mjesnog odbora
Horvati – Srednjaci

